《白发三首 其三》
明代·陈子升

妾有盘龙镜，为君照白发。照发复照须，繁霜不可遏。

染之不尽黔，拔去还复发。天运既如此，恶之殊非达。

妾发长至地，甘为老奴悦。愿君崇明德，毋事此微屑。

囊须在船中，士龙笑欲没。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。